એક સાચો મિત્ર સમય અને સીમાના બંધનોથી દૂર રહે છે. આજે જાપાને સાબિત કર્યું કે તે ભારતનો સાચો મિત્ર છે. ભારતના હાઇસ્પિડ રેલવે પ્રોજેક્ટમાં જાપાનની મહત્વની ભાગીદારી છે. બુલેટ ટ્રેન પ્રોજેક્ટનો સંપૂર્ણ શ્રેય શિંઝો આબેને જાય છે. શિંઝો આબેએ વ્યક્તિગત ધ્યાન રાખી પ્રોજેક્ટમાં વિઘ્ન ન આવે તેનું ધ્યાન રાખ્યું. દેશના વિકાસમાં ટ્રાન્સપોર્ટ સિસ્ટમ મહત્વની ભૂમિકા ભજવે છે. ટ્રાન્સપોર્ટ સિસ્ટમથી દેશમાં કનેક્ટિવિટી વધે છે. જાપાનમાં સૌ પ્રથમ વખત બુલેટ ટ્રેન શરૂ થઇ, ત્યારબાદ વિશ્વમાં બુલેટ ટ્રેનની શરૂઆત થઇ. ટેકનોલોજી ઝડપથી બદલાઇ રહી છે. છેલ્લા 25 વર્ષમાં ટેકનોલોજી ઝડપથી બદલાઇ છે. આર્થિક પ્રગતિ માટે ગ્રોથ વધવો જરૂરી છે. જાપાને ભારતને 50 વર્ષના સમયગાળા માટે લોન આપી છે. 88 હજાર કરોડના રૂપિયા માત્ર 0.1 ટકાના વ્યાજદરે લોન આપી છે. બુલેટ ટ્રેન પ્રોજેક્ટ માટે આ રકમ ખર્ચ થશે.